[**Позив за подношење пријаве за дистрибуцију ручка 2015. г**](http://osvasapelagic.edu.rs/index.php?option=com_content&view=article&id=208:2015&catid=86:konkursi&Itemid=435)

**ОШ „ВАСА ПЕЛАГИЋ“**

**Позив за подношење понуде**

НАЗИВ, АДРЕСА И ИНТЕРНЕТ СТРАНИЦА НАРУЧИОЦА:

ОШ „Васа Пелагић“, ул. Милана Зечара 2,  11210 Београд ;

[www.osvasapelagic.edu.rs](http://osvasapelagic.edu.rs/)

ВРСТА ПОСТУПКА: јавна набавка мале вредности

ПРЕДМЕТ ЈАВНЕ НАБАВКЕ број 01/15 су услуге – припрема и  дистрибуција школског оброка – ручка за ученике у продуженом боравку ОШ „Васа Пелагић“ за 2015. годину .

Ознака из Општег речника јавних набавки -  школски оброци-  15894210

ПРАВО НА УЧЕШЋЕ У ПОСТУПКУ јавне набавке има сваки понуђач који испуњава све услове из члана 75 Закона о јавним набавкама, а како је наведено у делу **- УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА ИЗ КОНКУРСНЕ ДОКУМЕНТАЦИЈЕ**, ове конкурсне документације.

Понуђач у оквиру понуде доставља и друга документа и обрасце тражене конкурсном документацијом.

Понуде се припремају и подносе у складу са Законом о јавним набавкама („Службени гласник РС“ бр. 124/12), конкурсном докуметацијом и позивом. Понуђач који је поднео самосталну понуду не може истовремено да учествује у заједничкој понуди или као подизвођач.

РОК ВАЖЕЊА ПОНУДЕ је минимум 30 дана од дана јавног отварања понуда.

Понуђач је дужан да понуду сачини на српском језику, у свему према упутству Наручиоца и да је поднесе у року од 8 дана од дана објављивања позива на Порталу јавних набавки, односно до 19.03.2015. године, до 10:00 часова, без обзира на начин подношења на адресу:

**ОШ „Васа Пелагић“**

**Ул. Милана Зечара 2**

**11210 Београд.**

Понуде се подносе у затвореној коверти. Понуђач је дужан да на предњој страни коверте наведе: ,,Понуда за јавну набавку услуга – припрема и  дистрибуција школског оброка – ручка за ученике у продуженом боравку ОШ „Васа Пелагић“ за 2015. годину, јавна набавка бр.01/15 НЕ ОТВАРАТИ“ као и да стави свој заводни печат. На полеђини коверте дужан је да наведе пун назив понуђача, адресу и контакт телефон (особе за контакт).

Потребно је да понуђач доказе о испуњености услова преда у форми која онемогућава убацивање или уклањање појединих докумената након отварања понуде – повезане траком, (јемствеником), у целини и запечаћене.

Понуда мора бити јасна, недвосмислена, читко попуњена,  оверена  печатом и потписана од стране одговорног лица понуђача.

Јавно отварање понуда обавиће се последњег дана рока за подношење понуда, односно  19.03.2015. године са почетком у 11:00 часова, у просторијама школе, уз присуство овлашћених представника заинтересованих понуђача, (овлашћење за присуствовање отварању понуда мора бити оригинал, са бројем и датумом под којим је издато, оверено печатом и потписано од стране одговорног лица понуђача, а предаје се Комисији за јавну набавку непосредно пре почетка отварања понуда).

Понуда приспела по истеку дана и сата одређених у јавном позиву сматраће се неблаговременом, а наручилац ће је по окончаном поступку јавног отварања понуда вратити неотворену понуђачу, са назнаком да је поднета неблаговремено.

Наручилац ће образложену одлуку у вези са овом јавном набавком донети у оквирном року од 15 дана од дана јавног отварања понуда и доставити је понуђачима у року од три дана од дана доношења исте.

ОКВИРНИ РОК ЗА ДОНОШЕЊЕ ОДЛУКЕ

Рок  за доношење одлуке о додели уговора  не може бити дужи од 10 дана од дана  јавног отварања понуде  у складу са   члан 108, став 3 ЗЈН.

ОДЛУКА О ОБУСТАВИ ПОСТУПКА ЈАВНЕ НАБАВКЕ

Наручилац је дужан да обустави поступак јавне набавке, у складу са чланом 109, став 1 ЗЈН

Наручилац може да обустави поступак јавне набавке, у складу са чланом 109, став 2 ЗЈН из објективних и доказивих разлога, који се нису могли предвидети у време покретања поступка и који онемогућавају да се започети поступак оконча, односно услед којих је престала потреба Наручиоца за предметном набавком због чега се неће понављати у току исте буџетске године, односно у наредних 6 месеци.

**ЛИЦЕ ЗА КОНТАКТ**

**Јелена Ћирић Убипарип**

**Тел:  011/2712982, 011/2712278**